
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Κεντρικής Νομοπαρασκευαστικής Επιτροπής (ΚΕΝΕ) 

Τροποποίηση της 29754/25.5.1989 απόφασης του Υπουργού 
Εσωτερικών... 

Συμπλήρωση της 32930/20.7.89 απόφασης του Υπουργού Εσω¬ 
τερικών .. 

Ανάθεση έργου διδασκαλίας ξένης γλώσσας σε ιδιώτες εκπαιδευτι¬ 
κούς. 

Ρύθμιση Μισθολογικών Θεμάτων Στρατιωτικών των Ενόπλων Δυ¬ 
νάμεων. 

Πλήρωση θέσεων τακτικού προσωπικού στον Οργανισμό Εργατικής 
Εστίας κατ’ εξαίρεση του Ν. 1735/87.. 

Καθορισμός αποδοχών του προσωπικού που απασχολείται στην 
Οδική Βοήθεια της ΕΛΠΑ σ’ ολόκληρη τη Χώρα. 

Συμπλήρωση και τροποποίηση των άριθ. 15371/88 (ΦΕΚ 500/ 
Β/88), 15372/88 (ΦΕΚ 500/Β/88) και 12845/27.3.89 
(ΦΕΚ 235/Β/89) όμοιων αποφάσεων για τον καθορισμό των 


αποδοχών του Ελληνικού Προσωπικού των αναδοχών, που 
εκτελούν την συντήρηση των Αμερικανικών Βάσεων στην Ελ¬ 
λάδα και του Ελληνικού Προσωπικού της Αμερικανικής Εται¬ 
ρείας παραγωγής γαλακτοκομικών προϊόντων. 8 

Ίδρυση Σχολής Μαθητείας του ΟΑΕΔ με τις ειδικότητες Ξυλουργού 
- Επιπλοποιού & θερμοϋδραυλικού, στα Γρεβενά. 9 

Διάρκεια εκπαίδευσης και ώρες διδασκαλίας προγράμματος Μαθη¬ 
τείας με εναλλασσόμενη εκπαίδευση για ειδικότητες του Μηχα¬ 
νολογικού και Ηλεκτρολογικού Κλάδου.10 


Εξαίρεση από τον Ν. 1735/87 της πλήρωσης μιας (1) θέσης του 
Κλάδου ΠΕ Φαρμακοποιών στο Νομαρχ. Γεν. Νοσ. Άργους. 11 

Αντικατάσταση του άρθ. 9 του Κανονισμού Οργανώσεως των Υπη¬ 
ρεσιών και καταστάσεως Προσωπικού της Σ.Τ.Ε.. 12 

Αντικατάσταση Προέδρου και Αναπληρωτή Προέδρου του Υπηρε¬ 
σιακού και Υπηρεσιακού - Πειθαρχικού Συμβουλίου της Σχολής 
Τουριστικών Επαγγελμάτων.13 

Παροχή συμπληρωματικών πιστωτικών διευκολύνσεων για την επι¬ 
σκευή ή ανακατασκευή παραδοσιακών ή διατηρητέων κτιρίων 
του Ν. Μεσσηνίας που επλήγησαν από τους σεισμούς του Σε¬ 
πτεμβρίου 1986. 14 

Τροποποίηση απόφασης συγκρότησης Επιτροπής για την άσκηση 
των αρμοδιοτήτων της Γενικής Συνέλευσης της ΕΚΕΤΕ. .., 15 

Ίδρυση Λιμενικού Σταθμού στο λιμάνι Καρδάμαινας της νήσου ΚΩ 16 

Ίδρυση Λιμενικού Σταθμού στο λιμάνι Διαφανίου Καρπάθου ... 17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ.855 (1) 

Συγκρότηση Κεντρικής Νομοπαρασκευαστικής Επιτροπής (ΚΕΝΕ). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τα άρθρα 13 παρ. 1, 4 του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137). 

2. Το άρθρο 5 της Α.5257/26.4.1982 απόφασης του Υπουργού 
Προεδρίας Κυβερνήσεως «Αναμόρφωση Συλλογικών Οργάνων Γνωμο- 
δοτικής και Αποφασιστικής αρμοδιότητας του Υπουργείου Προεδρίας 
Κυβερνήσεως» (Β’ 211). 

3. Την Υ. 814/7.8.1989 απόφασή μας «Τροποποίηση της Υ.172/ 
19.6.1986 αποφάσεως του Πρωθυπουργού «Καθορισμός της θητείας 
των μελών της Κεντρικής Νομοπαρασκευαστικής Επιτροπής» (Β' 585). 

4. Την Υ.845/4.10.1989 απόφασή μας «Σύνθεση της Κεντρικής 
Νομοπαρασκευαστικής Επιτροπής (ΚΕΝΕ)» (Β’ 743). 

5. Τα έγγραφα 1193/227/25.9.1989 του Προέδρου του Αρείου 
Πάγου, ΦΓ.4/17156/22.9,1989 του Προέδρου του Ελεγκτικού Συ¬ 
νεδρίου, 4642/29.9.1989 του Προϊσταμένου του Εφετείου Αθηνών, 
Ε. 18/28.9.1989 του Προϊσταμένου του Διοικητικού Εφετείου Αθη¬ 
νών, 5518/2.10.1989 του Προϊσταμένου του Διοικητικού Εφετείου 
Πειραιώς, 35938/29.9.1989 του Προϊσταμένου της Εισαγγελίας 
Εφετών Αθηνών, και 2439/20.9.1989 του Γενικού Διευθυντή του Πο¬ 
λιτικού Γραφείου Πρωθυπουργού προς τον Πρόεδρο του Συμβουλίου 
της Επικράτειας, αποφασίζουμε: 

Η Κεντρική Νομοπαρασκευαστική Επιτροπή συγκροτείται ως εξής: 

1. Μέλη: 

α) Ηρακλής Τσικλητήρας, Επίτιμος Σύμβουλος της Επικράτειας, ως 
Πρόεδρος με αναπληρωτή του τον Θεόδωρο Παπαδάκη, Επίτιμο Σύμ¬ 
βουλο της Επικράτειας, 

β) Βασίλειος Κόκκινος, Αρεοπαγίτης, με αναπληρωτή του τον Νικό¬ 
λαο Παπαθανασίου, Αρεοπαγίτη, 

γ) Ιωάννης Ντελάκης, Σύμβουλος Ελεγκτικού Συνεδρίου, με ανα¬ 
πληρωτή του τον Απόστολο Μπότσο, Σύμβουλο Ελεγκτικού Συνεδρίου, 

δ) Αθανάσιος Ανδρεουλάκος, Εισαγγελεύς Εφετών με αναπληρωτή 
του τον Αριστομένη Κομισόπουλο, Νομικό Σύμβουλο Διοικήσεως, 

ε) Γεώργιος Κουμάντος, Καθηγητής Πανεπιστημίου, με αναπλη¬ 
ρωτή του τον Αθανάσιο Παπαχρήστου, Αναπληρωτή Καθηγητή Πανε¬ 
πιστημίου, 

στ) Αλέξανδρος Καρακατσάνης, Καθηγητής Πανεπιστημίου, με ανα¬ 
πληρωτή του τον Κωνσταντίνο Κρεμαλή, Αναπληρωτή Καθηγητή Πα¬ 
νεπιστημίου, 

ζ) Προκόπιος Παυλόπουλος, Αναπληρωτής Καθηγητής Πανεπιστη¬ 
μίου, με αναπληρωτή του τον Αντώνιο Μπρεδήμα, Επίκουρο Καθηγητή 
Πανεπιστημίου, 

η) Κωνσταντίνος Κεραμεύς, Καθηγητής Πανεπιστημίου, με αναπλη- 

ρωτή του τον Νικόλαος Αλιβιζάτο, Αναπληρωτή Καθηγητή Πανεπι¬ 
στημίου, 

θ) Ηλίας Παρασκευάς, Δικηγόρος, με αναπληρωτή του τον Θεμιστο¬ 
κλή Παπαγεωργΐου, Δικηγόρο. 

2. Ειδικοί Επιστημονικοί Συνεργάτες: 

α) Ηλίας Κουτρουμπής, Πάρεδρος Ελεγκτικού Συνεδρίου, με ανα¬ 
πληρωτή του του Κωνσταντίνο Τράκα, ΙΤάρεδρο Ελεγκτικού Συνέδριου, 

β) Ανδρέας Κατσίφας, Εφέτης, με αναπληρωτή του τον Κωνσταντίνο 
Λυμπερόπουλο, Εφέτη, 

γ) Ιωάννης Ταμβίσκος, Εφέτης Διοικητικού Δικαστηρίου, με ανα¬ 
πληρωτή του του Χαράλαμπο Κότσιφα, Εφέτη Διοικητικού Δικαστη¬ 
ρίου, 

δ) Κωνσταντίνος Χιώλος, Δικηγόρος παρ’ Αρεϊω Πάγω με αναπλη¬ 
ρωτή του τον Χρήατο Πολίτη, Δικηγόρο παρ’ Αρείω Πάγω. 

3. Ειδικοί Φιλολογικοί Συνεργάτες: 

Για την υποβοήθηση της ΚΕΝΕ στο έργο της άρτιας διατύπωσης νο¬ 
μικών κειμένων ορίζεται ως Φιλολογικός Συνεργάτης ο Γεώργιος Μπα- 
μπινιώτης, Καθηγητής της Γλωσσολογίας, με αναπληρωτή του τον Γε- 
ώργιο Μαγουλά, Καθηγητή της Γλωσσολογίας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΠΡΩΘΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

- * - 

Αριθ. 57985 (2) 

Τροποποίηση της 29754/25.5.1989 απόφασης του Υπουργού Εσω¬ 
τερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 89 του Π.Δ/τος 265/1989 «Κωδικο¬ 
ποίηση σ’ ενιαίο κείμενο των διατάξεων της νομοθεσίας για την εκλογή 
βουλευτών» (ΦΕΚ 126 τ.Α’). 

2. Την 29754/25.5.1989 απόφαση του Υπουργού Εσωτερικών, με 
την οποία καθορίστηκε η ειδική αποζημίωση και τα οδοιπορικά έξοδα 
των διοριζομένων αντιπροσώπων της δικαστικής αρχής κ.λπ. για τη 
διενέργεια των διπλών εκλογών (Εθνικού και Ευρωπαϊκού Κοινοβου¬ 
λίου) της 18ης Ιουνίου 1989. 

3. Την 35126/14.6.1989 απόφαση του Υπουργού Εσωτερικών, με 
την οποία τροποποιήθηκε η ανωτέρω όμοια, ως προς το ύψος της ειδι¬ 
κής αποζημίωσης. 

4. Το γεγονός ότι έληξε η προθεσμία που είχε ταχθεί με την 29754/ 
25.5.1989 απόφαση του Υπουργού Εσωτερικών, εντός της οποίας θα 
έπρεπε να εισπράξουν την δικαιούμενη αποζημίωση οι δικαστικοί αντι¬ 
πρόσωποι, και ένα μεγάλος αριθμός εξ αυτών, δεν έχουν λάβει την απο¬ 
ζημίωση, ολόκληρη ή συμπληρωματική, για διαφόρους λόγους, αποφα¬ 
σίζουμε: 

Τροποποιούμε το άρθρο 8 της 29754/25.5.1989 απόφασης του 
Υπουργού Εσωτερικών και καθορίζουμε όπως οι προκαταβολές που δη- 
μιουργήθηκαν ή θα δημιουργηθούν με την απόφαση αυτή στις Δημόσιες 
Οικονομικές Υπηρεσίες θα τακτοποιηθούν μέσα σε προθεσμία πέντε (5) 
μηνών από τη διενέργεια των εκλογών της 18ης Ιουνίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Ο ΥΠΟΥΡΓΟΣ 

Ν. ΚΩΝΣΤΑΝΤΟΠΟΥΛΟΣ 
- ψ - 

Αριθ. 57986 (3) 

Συμπλήρωση της 32930/20.7.89 απόφασης του Υπουργού Εσωτερι¬ 
κών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 123 του Π.Δ/τος 265/1989 «Κωδικο¬ 
ποίηση σ’ ενιαίο κείμενο των διατάξεων της νομοθεσίας για την εκλογή 
βουλευτών». 

2. Την 32930/20.7.1989 απόφαση του Υπουργού Εσωτερικών, με 
την οποία εγκρίθηκε η καταβολή εκλογικής αποζημίωσης στους μονί¬ 
μους υπαλλήλους των δήμων και των δημοτικών νομικών προσώπων. 


καθώς και στους τακτικούς υπαλλήλους των Κοινοτήτων του Κράτους 
για την έκτακτη απασχόλησή τους στις διαδικασίες και εργασίες προπα- 
ρασκευής και διενέργειας των διπλών εκλογών (Εθνικού και Ευρωπαϊ¬ 
κού Κοινοβουλίου) της 18ης Ιουνίου 1989. 

3. Το γεγονός ότι, όπως προκύπτει από σχετικές αναφορές των Νο¬ 
μαρχιών Μαγνησίας και Χίου, οι μόνιμοι υπάλληλοι: α) της Δημοτικής 
Επιχείρησης Ύδρευσης και Αποχέτευσης Μείζονος Περιοχής Βόλου και 
β) της Δημοτικής Επιχείρησης Ύδρευσης - Αποχέτευσης Χίου συμπε- 
ριλήφθηκαν στα συνεργεία προσφοράς πρόσθετης εκλογικής εργασίας 
για την προπαρασκευή και διενέργεια των διπλών εκλογών της 18ης 
Ιουνίου 1989 των αντίστοιχων Δήμων, αλλά δεν τους καταβλήθηκε ει¬ 
δική εκλογική αποζημίωση, επειδή δεν εμπίπτουν στις κατηγορίες των 
υπαλλήλων που μνημονεύονται στην ανωτέρω υπουργική απόφαση, 
αποφασίζουμε: 

Συμπληρώνουμε την 32930/20.7.1989 απόφασή μας και εγκρί¬ 
νουμε την καταβολή εφάπαξ ειδικής εκλογικής αποζημίωσης ποσού 
δραχμών τριάντα χιλιάδων (30.000) σε κάθε ένα από τους 46 μόνιμους 
υπαλλήλους της Δημοτικής Επιχείρησης Ύδρευσης και Αποχέτευσης 
Μείζονος Περιοχής Βόλου, καθώς και σε καθένα από τους 21 επίσης 
μόνιμους υπαλλήλους της Δημοτικής Επιχείρησης Ύδρευσης - Αποχέ¬ 
τευσης Χίου, για τους λόγους που αναφέρονται στην παράγραφο 3 του 
σκεπτικού της παρούσας απόφασης. 

Κατά τα λοιπά ισχύουν αυτά που καθορίστηκαν με την ανωτέρω 
32930/20.7.1989 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Ο ΥΠΟΥΡΓΟΣ 

ΝΙΚ. ΚΩΝΣΤΑΝΤΟΠΟΥΛΟΣ 
- 4 - 

Αριθ. 2076335/8830/0022 (4) 

Ανάθεση έργου διδασκαλίας ξένης γλώσσας σε ιδιώτες εκπαιδευτι¬ 
κούς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 1) του Ν.Δ. 154/73 «περί αντικαταστάαεεως συ- 
μπληρώσεως και τροποποιήσεως διατάξεων τινών του Ν.Δ. 695/70 
«περί εκπαιδεύσεως ελληνοπαίδων εξωτερικού». 

2. Του άρθρου 23 του νόμου 817/78 «περί ρυθμίσεως ενίων εκπαι¬ 
δευτικών και εκκλησιαστικών θεμάτων». 

3. Του άρθρου 15 του νόμου 1735/87 «περί προσλήψεων στο Δημό¬ 
σιο τομέα, κοινωνικός έλεγχος στη δημόσια διοίκηση, πολιτικά δικαιώ¬ 
ματα και άλλες διατάξεις». 

4. Του άρθρου 40 του Ν. 849/78. 

Β. Το αριθ. 217/20.2.1989 υπηρεσιακό σημείωμα της διεύθυνσης 
Εκπ/σης Ελληνοπαίδων εξωτερικού του Υπουργείου Εθνικής Παιδείας 
και Θρησκευμάτων. 

Γ. Τα άρθρα 20 και 21 του Νόμου 1558/85 «Κυβέρνηση και Κυ¬ 
βερνητικά όργανα», αποφασίζουμε: 

I. Αναθέτουμε το έργο διδασκαλίας ξένης γλώσσας (αγγλικά - γαλ¬ 
λικά - γερμανικά - τουρκικά - αραβικά) σε είκοσι οκτώ (28) προσο- 
ντούχους ιδιώτες καθηγητές οι οποίοι θα λάβουν μέρος σε επιμορφω¬ 
τικό σεμινάριο αποσπωμένων εκπ/κών για το σχολικό έτος 1989 - 90 
στα ελληνικά σχολεία του εξωτερικού, το θέρος του 1989. 

Ορίζουμε τις ημέρες απασχόλησης κάθε εκπ/κού σε είκοσι (20) και 
τις ώρες σε τέσσερες (4) την ημέρα. 

II. Εγκρίνουμε την καταβολή σε κάθε εκπ/κό ξένης γλώσσας 
ωριαίας αποζημίωσης χιλίων (1.000) δραχμών, συμπεεριλαμβανομέ- 
νου του Φ.Π.Α. Οι δαπάνες θα βαρύνουν την πίστωση του Κ.Α.Ε. 0881 
φορέα 19 - 160 του προϋπολογισμού εξόδων του υπουργείου Εθνικής 
Παιδείας και Θρησκευμάτων οικ. έτους 1989. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7415 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Σεπτεμβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΘΑΝ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-φ- 

Αριθ. 2077785/8972/0022 (5) 

Ρύθμιση Μισθολογικών Θεμάτων Στρατιωτικών των Ενόπλων Δυνά¬ 
μεων, 

ΟΙ ΥΠΟΥΡΓΟΙ 

ΑΙΜΑΠΛ. ΥΠΟΥΡΓΟΣ ΕΘΝ. ΑΜΥΝΑΣ ΚΑΙ 
ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του Ν.Δ. 721/70 «Περί Οικονομικής Μερίμνης και 
Λογιστικού των Ενόπλων Δυνάμεων». ■ 

β. Το άρθρο 7 του Νόμου 1135/81 με το οποίο χορηγείται στους 
Συνταγματάρχες και αντίστοιχους λοιπών Κλάδων επίδομα Ευδόκιμου 
Παραμονής ποσοστό 10% επί του Βασικού τους Μισθού. 

γ. Την ανάγκη αναπροσαρμογής του επιδόματος Ευδόκιμου Παρα¬ 
μονής ως και την επέκταση του και στους βαθμούς του Ταξιάρχου και 
άνω, αποφασίζουμε: 

α. Στο άρθρο 7 του Ν. 1135/81 προστίθενται παράγραφοι 2 και 3 
ως εξής: 

2. Το ανωτέρω επίδομα (Επίδομα Ευδόκιμου Παραμονής) χορηγεί¬ 
ται στους Στρατιωτικούς των Ενόπλων Δυνάμεων από τον βαθμό του 
Συν ταγματάρχου και άνω, ως και στους αντιστοίχους βαθμούς των λοι¬ 
πών Κλάδων των Ενόπλων Δυνάμεων σε ποσοστό 10% επί του βασικού 
μισθού τους. 

3. Κατά τα λοιπά ισχύουν τα προβλεπόμενα στην παράγραφο 1 του 
παρόντος. 

3. Ισχύς της παρούσης από 1.1.1990. 

4. Η απόφαση αυτή να δημοσιευθεί στην Εφημερίδά της Κυβερνή¬ 
σεως και θα κυρωθεί με Νόμο. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΑΝΑΠΛ ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΙΩΑΝΝΗΣ ΒΑΣΙΛΕΙΑΔΗΣ ΑΝΤΩΝΗΣ ΣΑΜΑΡΑΣ 

- ♦ - 

Αριθ. 97637 (6) 

Πλήρωση θέσεων τακτικού προσωπικού στον Οργανισμό Εργατικής. 
Εστίας κατ’ εξαίρεση του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όργανα», 
β) Της περ. Ια της παρ. 2 του αρ. 1 του Ν. 1735/87 «Προσλήψεις 
στο Δημόσιο Τομέα κ.λπ.». 

2. Τα Π.Δ/τα: 

α) 2/77 «Περί Οργανώσεως και λειτουργίας του Ο.Ε.Ε.». 
β) 602/81, 381/83,180/84, 24/86 και 466/89 με τα οποία γί¬ 
νεται σύσταση θέσεων προσ/κού στον Ο.Ε.Ε. 

3. Την ΔΙΠΠ/ΦΙ/21005/4.9.89 εγκύκλιο του Υπουργού Προε¬ 
δρίας της Κυβέρνησης σχετικά με τις εξαιρέσεις από την απαγόρευση 
των προσλήψεων. 

4. Την 505/29.9.89 πράξη του Υπουργού Προεδρίας της 
Κυβέρνησης «έγκριση πλήρωσης θέσεων». 

5. Το 7967/29.9.89 έγγραφο του Οργανισμού Εργατικής Εστίας 
με συνημμένο πρακτικό του Δ.Σ, για πρόσληψη τακτικού προσ/κού, 
αποφασίζουμε: 

Εξαιρούμε από τις διατάξεις του Ν. 1735/87 την πλήρωση των πα¬ 
ρακάτω θέσεων τακτικού προσ/κού του Οργανισμού Εργατικής Εστίας: 

Κατηγορία ΓΙΕ 

Πέντε (5) θέσεις του κλάδου ΠΕ9 Παιδαγωγικής Νηπιαγωγών. 


Κατηγορία 'ΓΕ 

Δέκα τέσσερις (14) θέσεις του Κλάδου ΤΕ5 Νηπιοβρεφοκομίας. 

Κατηγορία ΔΕ 

α) Πέντε (5) θέσεις του Κλάδου ΔΕ6 Βοηθών Βρεφοκόμων - Παιδο¬ 
κόμων. 

β) Δύο (2) θέσεις του Κλάδου ΔΕΙ 2 Μαγείρων. 

γ) Δύο (2) θέσεις του Κλάδου ΔΕΙ Διοικητικού. 

Κατηγορία ΥΕ 

α) Τέσσερις (4) θέσεις του κλάδου ΥΕ7 Προσωπικού μαγειρείου (τρα¬ 
πεζοκόμων, βοηθοί μάγειρα). 

β) Πέντε (5) θέσεις του κλάδου ΥΕ9 Προσωπικού καθαριότητας (κα¬ 
θαρίστριες). 

γ) Δύο (2) θέσεις του κλάδου ΥΕ8 Βοηθ. Προσωπικού (πλύντριες - 
σιδερώτριες). 

δ) Δύο (2) θέσεις του κλάδου ΥΕ1 Κλητήρων - Αποθηκαρίων - Ιμα- 
τιοφυλάκων 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΕΡΓΑΣΙΑΣ 

ΑΘΑΝ. ΚΑΝΕΛΛΟΠΟΥΛΟΣ Θ. ΠΑΠΑΜΑΡΓΑΡΗΣ 

-♦- 

Αριθ. 17955 (7) 

Καθορισμός αποδοχών του προσωπικού που απασχολείται στην Οδική 
Βοήθεια της ΕΛΠΑ σ’ ολόκληρη τη Χώρα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: > 

1. Τις διατάξεις της παραγρ. 1 του άρθρου μόνου του Α.Ν. 435/ 
1968 «περί καθορισμού ελάχιστων μισθών και λοιπών όρων εργασίας 
κατηγοριών τινών μισθωτών» (ΦΕΚ 124/Α/4.4.68). 

2. Το γεγονός ότι δεν υπάρχει αντίστοιχη εργοδοτική οργάνωση που 
να μπορεί να εκπροσωπήσει και να δεσμεύσει την ΕΛΠΑ με συνέπεια να 
είναι αδύνατη η σύναψη συλλογικής σύμβασης εργασίας που να ρυθμίζει 
τους όρους αμοιβής του προσωπικού, που αφορά η απόφαση αυτή και το 
οποίο, επίσης, δεν γίνεται να καλυφθεί κατά τα 3/5 αυτού με την κή¬ 
ρυξη υποχρεωτικής άλλης όμοιας εκτάσεως Συλλογικής Σύμβασης Ερ¬ 
γασίας λόγω του ιδιόμορφου και ιδιάζοντος επαγγελματικού χαρα¬ 
κτήρα του. 

3. Την από 8.5.89 αίτηση του Σωματείου εργαζομένων ΕΛΠΑ. 

4. Σχετική γνωμοδότηση του Ανωτάτου Συμβουλίου Εργασίας, που 
πάρθηκε κατά τη συνεδρίασή του της 27.7.89 την οποία δεχόμαστε, 
αποφασίζουμε: 

Άρθρο 1. 

Στις διατάξεις της απόφασης αυτής υπάγεται το προσωπικό που 
απασχολείται με σχέση εξαρτημένης εργασίας ιδιωτικού Δικαίου στην 
ΕΛΠΑ. 

Άρθρο 2. 

Οι αποδοχές του υπαλληλικού προσωπικού Γραφείων ορίζονται ως 
εξής: 

1) Το κατώτατο όριο του βασικού μηνιαίου μισθού καθορίζεται στο 
ποσό των δραχμών 50.000. Με τη συμπλήρωση Ιδετούς συνεχούς 
υπηρεσίας του μισθωτού στην ΕΛΠΑ, ο παραπάνω βασικός μισθός αυ¬ 
ξάνεται κατά δραχμές 1.500. Κατά το ίδιο ποσό θα αυξάνεται στη συνέ¬ 
χεια ο βασικός μισθός ανά διετία υπηρεσίας. 

2) Στους μισθωτούς, που αφορά το παρόν άρθρο, χορηγούνται τα πα¬ 
ρακάτω επιδόματα, τα οποία θα υπολογίζονται στο βασικό μισθό. 

α) Συζύγου, ανεξαρτήτως φύλου, εκ ποσοστού 10% και ανεξάρτητα 
αν ο σύζυγος ή η σύζυγος εργάζεται ή συνταξιοδοτείται. 

β) Πολυετούς υπηρεσίας εκ ποσοστού 5% για κάθε τριετία ομοειδούς 
εργασίας στο ίδιο ή σε άλλο εργοδότη και μέχρι την συμπλήρωση πέντε 
(5) συνολικά τριετιών. Η προϋπηρεσία σε άλλο εργοδότη θα αποδεικνύε- 
ται με την κατάθεση στο γραφείο προσωπικού της ΕΛΠΑ φωτοαντίγρα¬ 
φου του βιβλιαρίου ενσήμων ΙΚΑ και βεβαίωσης εργοδότη ή σχετικού 
πιστοποιητικού της οικείας Αρχής (ΙΚΑ - ΟΑΕΔ), το οποίο βεβαιώνει 
το είδος της παρασχεθείσης εργασίας. Η κατάθεση θα αποδεικνύεται 
αποκλειστικά με απόδειξη παραλαβής της ΕΛΠΑ, το δε επίδομα θα αρ¬ 
χίσει να καταβάλλεται μόνο από του χρόνου της κατάθεσής του ή των 
παραστατικών προϋπηρεσίας. 

γ) Επιστημονικό εκ ποσοστού 20% στους κεκτημένους πτυχίο ανώ¬ 
τατων σχολών και εκ ποσοστού 15% στους κεκτημένους πτυχίο ανωτέ- 
ρων σχολών. Η κατάθεση αντιγράφου του πτυχίου στην ΕΛΠΑ αποδει- 

χνύεται αποκλειστικά με απόδειξη του γραφείου προσωπικού, το δε επί¬ 
δομα θα αρχίσει υα καταβάλλεται μόνο από του χρόνου της κατάθεσής 
του. 

δ) Στους μισθωτούς του παρόντος άρθρου, που απασχολούνται στο 
τμήμα επικοινωνιών (104), χορηγείται μηνιαίο δραχμικό επίδομα θέ- 
σεως ως εξής: 

δα) Στους απασχολούμενους στο Τμήμα Επικοινωνιών Αθηνών, 
ποσό δραχμών 5.000. 

δβ) Στους απασχολούμενους στο Τμήμα Επικοινωνιών Θεσσαλονί¬ 
κης, ποσό δραχμών 2.000 και 

δγ) Στους απασχολούμενους στα τροχογραφεία, ποσό δραχμών 

1 . 000 . 

ε) Στους ταμίες Αθηνών και Θεσσαλονίκης, χορηγείται μηνιαίο 
δραχμικό επίδομα διαχειριστικών λαθών ποσού δραχμών 5.000 και 
2.500 αντίστοιχα. 

Άρθρο 3. 

Η αυτόματη τιμαριθμική αναπροσαρμογή (ΑΤΑ) των αποδοχών των 
εργαζομένων του άρθρου 2 θα εφαρμόζεται και θα χορηγείται όπως 
αυτή θα χορηγείται κάθε φορά στο Δημόσιο, ενώ θα υπολογίζεται επί 
του βασικού μισθού και επί των επιδομάτων πολυετούς υπηρεσίας, συ¬ 
ζύγου, επιστημονικού για τους κεκτημένους πτυχίο ανωτάτων σχολών 
και εφεξής κάθε φορά ΑΤΑ. Ειδικώτερα, το ποσό που θα προκύπτει από 
την εφαρμογή της ΑΤΑ, θα προστίθεται στο σύνολο των αποδοχών που 
διαμορφώνονται από τον βασικό μισθό + επιδόματα τριετιών, συζύγου, 
επιστημονικού 20% και ΑΤΑ, έτσι δε θα διαμορφώνεται η εκάστοτε 
βάση υπολογισμού της επομένης ΑΤΑ. 

Άρθρο 4. 

Οι αποδοχές των οδηγών - τεχνιτών ΟΒΕΛΠΑ ορίζονται ως εξής: 

1. Το κατώτατο όριο του βασικού μηνιαίου μισθού καθορίζεται στο 
ποσό των 56.000 δραχμών. 

2. Στους μισθωτούς που αφορά το παρόν άρθρο χορηγούνται τα πα¬ 
ρακάτω επιδόματα, τα οποία θα υπολογίζονται επί του βασικού μισθού: 

α) Συζύγου, ανεξαρτήτως φύλου, εκ ποσοστού 10% και ανεξάρτητα 
αν ο ή η σύζυγος εργάζεται ή συνταξιοδοτείται, καθώς και τέκνων εκ 
ποσοστού 5% για κάθε τέκνο. Για τα άρρενα μέχρι την συμπλήρωση του 
18ου έτους και για τα θήλεα για όσο χρόνο είναι άγαμα. Το επίδομα τέ¬ 
κνων παρατείνεται μέχρι τη συμπλήρωση του 25ου έτους της ηλικίας 
τους, εάν αυτά σπουδάζουν σε ανώτερα ή ανώτατα εκπαιδευτικά ιδρύ¬ 
ματα εσωτερικού και αναγνωρισμένα ισότιμα του εξωτερικού και για 
αόριστο χρόνο αν είναι ανίκανα για οποιαδήποτε βιοποριστική εργασία 
λόγω αναπηρίας, η οποία αποδεικνύεται με απόφαση της αρμόδιας 
υγειονομικής επιτροπής του 1ΚΑ. 

β) Πολυετούς υπηρεσίας εκ ποσοστού 5% για κάθε τριετία και μέχρι 
της συμπληρώαεως 10 συνολικά τριετιών. Ως προϋπηρεσία θεωρείται η 
απασχόληση ως οδηγού σε οποιοδήποτε εργοδότη και θα αποδεικνύεται 
με την κατάθεση στο γραφείο προσωπικού της ΕΛΠΑ φωτοαντίγραφου 
βιβλιαρίου ΙΚΑ ή ΤΣΑ ή σχετικών πιστοποιητικών της οικείας αρχής 
1ΚΑ - ΤΣΑ - ΟΑΕΔ με τα οποία θα βεβαιώνεται το είδος της παρασχε- 
θείσης εργασίας και βεβαιώσεών του ή των εργοδοτών στους οποίους ο 
μισθωτός εργάσθηκε. Η κατάθεση θα αποδεικνύεται αποκλειστικά με 
απόδειξη παραλαβής της ΕΛΠΑ, το δε επίδομα αυτό θα αρχίσει να χο¬ 
ρηγείται μόνο από του χρόνου της κατάθεσής του ή των παραστατικών 
προϋπηρεσίας. 

Ο βασικός μισθός προσαυξάνεται επί πλέον κατά ποσοστό 6% μετά 
την συμπλήρωση ενός έτους υπηρεσίας στην Οδική βοήθεια ΕΛΠΑ. 

γ) Τεχνικό εκ ποσοστού 5%. 

δ) Ανθυγιεινό εκ ποσοστού 5%, και 

ε. Ειδικών συνθηκών εκ ποσοστού 18% στους οδηγούς ρυμουλκού 
μετά ρυμουλκουμένου, ή βαρέων αυτοκινήτων ωφελίμου φορτίου άνω 
των έξι (6) τόνων. 

ζ. Στους μισθωτούς του παρόντος άρθρου, που εργάζονται ως οδη¬ 
γοί, χορηγείται ποσό δραχμών 5.000 τον μήνα. 

, η. Ποσό δραχμών 2.750 το μήνα στους Ομαδάρχες (επικεφα¬ 
λής). 

θ. Ποσό δραχμών 4.400 το μήνα στους Επιμελητές συντηρήαεως 
αυτοκινήτων, και 

ι. Ποσό δραχμών 5.500 το μήνα στους συντονιστές Κέντρου. 

Άρθρο 5 

ΙΊ αυτόματη τιμαριθμική αναπροσαρμογή (ΑΤΑ) των αποδοχών των 
εργαζομένων του άρθρου 4 θα εφαρμόζεται και θα χορηγείται όπως 


αυτή θα χορηγείται κάθε φορά στο Δημόσιο, ενώ θα υπολογίζεται επί 
του βασικού μισθού και επί των επιδομάτων πολυετούς υπηρεσίας και 
προϋπηρεσίας 6%, συζύγου, τέκνων καθώς και της κάθε φορά ΑΤΑ. 
Ειδικώτερα το ποσό που θα προκύπτει από την εφαρμογή της ΑΤΑ θα 
προστίθεται στο σύνολο των αποδοχών που διαμορφώνονται από τον 
βασικά μισθό + επίδομα τριετιών, προϋπηρεσίας 6%, συζύγου, τέκνων 
και ΑΤΑ, έτσι δε θα διαμορφώνεται η εκάστοτε βάση υπολογισμού της 
επομένης ΑΤΑ. 

Άρθρο 6 

Για τον καθορισμό των αποδοχών του προσωπικού των άρθρων 2 και 
4 λήφθηκαν υπόψη εκτός από τα άλλα στοιχεία και οι καταβαλλόμενες 
μέχρι σήμερα αποδοχές, όπως αυτές είχαν διαμορφωθεί με την από 6 
Μαΐου 1985 κοινή απόφαση Υπουργών Εθνικής Οικονομίας και Εργα¬ 
σίας, η οποία παύει να ισχύει όπως και κάθε άλλη ρύθμιση που ορίζει 
διαφορετικά. 

Εάν, όμως, σε ατομικές περιπτώσεις το σύνολο των καταβαλλομέ- 
νων αποδοχών πριν από την ισχύ της απόφασης αυτής είναι υψηλότερο 
από το σύνολο των αποδοχών των διαμορφωμένων με την απόφαση 
αυτή, τότε οι καταβαλλόμενες αποδοχές, ως συνολικό ποσό σε κάθε συ¬ 
γκεκριμένη περίπτωση, δεν μειώνονται. Στις περιπτώσεις αυτές θα χο¬ 
ρηγηθεί επί πλέον το επίδομα 5ης τριετίας για όσους τη δικαιούνται, 
(5% επι του βασικού μισθού της 31.7.1988), η δε διαφορά ανάμεσα 
στις διαμορφούμενες με την παρούσα αποδοχές τους και στις ήδη κατα¬ 
βαλλόμενες, θα καταβάλλεται στο μέλλον με την ονομασία «διάφορες 
αποδοχές». 

Άρθρο 7 

Οι αποδοχές του προσωπικού της ΕΛΠΑ, που υπόκειται σε ομοιοε- 
παγγελματικές συλλογικές συμβάσεις εργασίας και ειδικώτερα οι λογι¬ 
στές, βοηθοί λογιστές, φανοποιοί - μηχανικοί -. ηλεκτρολόγοι - βαφείς 
και πλύντες αυτοκινήτων, καθώς και οι καθαρίστριες, θα εξακολουθή¬ 
σουν να χορηγούνται όπως ορίζουν οι κλαδικές συλλογικές συμβάσεις 
εργασίας τους. 

Στους μισθωτούς αυτούς χορηγείται επί πλέον: 

α) Το επίδομα πολυετούς υπηρεσίας εκ ποσοστού 5% για κάθε τριε¬ 
τία ομοειδούς εργασίας στον ίδιο ή σε άλλο εργοδότη και επεκτείνεται 
μέχρι την συμπλήρωση πέντε (5) συνολικά τριετιών. 

β) Επιστημονικό εκ ποσοστού 20% στους κεκτημένους πτυχίο ανω¬ 
τάτων σχολών και θ’ αρχίσει να καταβάλλεται μόνο από του χρόνου της 
κατάθεσης αντιγράφου του πτυχίου στο γραφείο προσωπικού της 
ΕΛΠΑ, η δε κατάθεση θα αποδεικνύεται αποκλειστικά με απόδειξη πα¬ 
ραλαβής της ΕΛΠΑ. 

γ) Επίδομα συζύγου 10% ανεξαρτήτως φύλου και ανεξάρτητα από 
το εάν ο ή η σύζυγος εργάζεται η συνταξιοδοτείται. 

Το επίδομα γάμου χορηγείται επίσης και στους εργαζόμενους εκεί¬ 
νους για τους οποίους προβλέπουν οι διατάξεις της παραγρ. 2 του άρθρ. 
20 του Ν. 1849/89. 

δ) Για τις καθαρίστριες επίδομα ειδικών συνθηκών εκ ποσοστού 5%. 

Άρθρο 8 

Από την επομένη ημέρα της ισχύος της απόφασης αυτής οι συνολικές 
μηνιαίες αποδοχές και τα συνολικά ημερομίσθια των εργαζομένων της 
απόφασης αυτής, όπως αυτά διαμορφώνονται με την απόφαση αυτή, 
αυξάνονται κατά ποσοστό 5%. 

Άρθρο 9 

1. Σε όλο το προσωπικό θα χορηγείται: 

α) Άδεια γάμου πέντε (5) ημερών με πλήρεις αποδοχές. 

β) Σε όσους θα εργάζονται κατά τις εξής ημέρες: 1η του έτους, 25η 
Μαρτίου, Πάσχα, 2η ημέρα του Πάσχα, 1η Μαΐου, 15η Αυγούστου, 
28η Οκτωβρίου και Χριστούγεννα, θα χορηγούνται επί πλέον αντί¬ 
στοιχα ρεπά σε ημέρες που θα καθορίζονται από την ΕΛΠΑ με κριτήριο 
τις υπηρεσιακές ανάγκες. 

γ) Άδεια μιάς (1) ημέρας λόγω τοκετού της συζύγου. 

δ) Άδεια μιάς (1) ημέρας λόγω θανάτου συγγενούς μέχρι δευτέρου 
βαθμού συγγένειας, 

ε) Άδεια τοκετού δέκα πέντε (15) συνολικά εβδομάδων πριν και μετά 
τον τοκετό, καθώς και 1,30' ώρα καθημερινά (μειωμένο ωράριο), για 
ένα (1) χρόνο μετά τον τοκετό στην αρχή ή στο τέλος του ημερησίου 
ωραρίου εργασίας. 

στ) Γονική άδεια δέκα (10) ημερών τον χρόνο για λόγους ασθένειας 
των παιδιών, μέχρι το κάθε παιδί να συμπληρώσει το 5ο έτος της ηλι- 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7417 


χίας του. Η άδεια θα χορηγείται με την προσκόμιση σχετικής βεβαιώ- 
σεως υγειονομικής υπηρεσίας ΙΚΑ. 

Άρθρο 10 

Χορηγείται συνδικαλιστική άδεια με πλήρεις αποδοχές τριών (3) 
ημερών το μήνα για τον Πρόεδρο, Γενικό Γραμματέα και Αντιπρόεδρο 
και μιας (1) ημέρας τον μήνα για τα υπόλοιπα μέλη του Δ.Σ. του Σωμα¬ 
τείου Εργαζομένων στην ΕΛΠΑ. Σε περίπτωση που αναπτυχθούν πε¬ 
ρισσότερες συνδικαλιστικές οργανώσεις στα πλαίσια της ΕΛΠΑ οι παρα¬ 
πάνω άδειες θα χορηγούνται στο Δ.Σ. της συνδικαλιστικής οργάνωσης 
με το μεγαλύτερο αριθμό μελών. 

Άρθρο 11 

Στους νεοπροσλαμβανομένους μισθωτούς, οδηγούς, τεχνίτες, καθώς 
και του προσωπικού του Γραφείου Κινήσεως, τεχνίτες ΣΤΕ και της 
ομάδας συντήρησης του συνεργείου ΕΛΠΑ, θα χορηγούνται δύο (2) 
πλήρεις στολές, ως εξής: 

α) Δύο (2) παντελόνια, δύο (2) μπλούζες ανάλογα με την εποχή, ένα 
(1) μπουφάν, ένα (1) άνορακ και ένα (1) ζευγάρι ειδικών υποδημάτων 
ανάλογα με την εποχή, δηλαδή ένα (1) χειμερινό και ένα (1) θερινό, ένα 
(1) ζευγάρι γαλότσες και ένα (1) αδιάβροχο μπουφάν - παντελόνι. 

β) Η ανανέωση του παραπάνω ιματισμού θα πρέπει να γίνεται κάθε 
15 Σεπτεμβρίου και κάθε 15 Απριλίου αντίστοιχα και καθορίζεται ως 
εξής: Ένα (1) μπουφάν χειμερινό κάθε χρόνο. Ένα (1) παντελόνι χειμε¬ 
ρινό και ένα (1) θερινό κάθε εποχή. Μία (1) μπλούζα χειμερινή, δύο (2) 
μπλούζες καλοκαιρινές κάθε εποχή και ένα (1) άνορακ, ένα (1) ζευγάρι 
γαλότσες, ένα (1) ζευγάρι ειδικά υποδήματα χειμερινά και αντίστοιχα 
ένα (1) ζευγάρι θερινά, ένα (1) αδιάβροχο μπουφάν - παντελόνι. Η αντι¬ 
κατάσταση θα γίνεται μόνον εφόσον ο ιματισμός έχει φθαρεί και απαραί¬ 
τητα εφόσον προσκομίζεται στην ΕΛΠΑ το φθαρμένο είδος. 

Άρθρο 12 

Τυχόν ευνοϊκότεροι όροι της ατομικής συμβάσεώς εργασίας των ερ¬ 
γαζομένων δεν θίγονται με την απόφαση αυτή. 

Άρθρο 13 

Η ισχύς της απόφασης αυτής αρχίζει από την ημερομηνία δημοσίευ¬ 
σης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΓΕΩΡΓΙΟΣ ΣΟΥΦΛΙΑΣ ΘΕΟΧ. ΠΑΠΑΜΑΡΓΑΡΗΣ 

-♦- 

Αριθ. 17726 (8) 

Συμπλήρωση και τροποποίηση των άριθ. 15371/88 (ΦΕΚ 500/Β/ 
88), 15372/88 (ΦΕΚ 500/Β/88) και 12845/27.3.89 (ΦΕΚ 
235/Β/89) όμοιων αποφάσεων για τον καθορισμό των αποδοχών 
του Ελληνικού Προσωπικού των αναδοχών, που εκτελούν την συ¬ 
ντήρηση των Αμερικανικών Βάσεων στην Ελλάδα και του Ελληνι¬ 
κού Προσωπικού της Αμερικανικής Εταιρείας παραγωγής γαλακτο¬ 
κομικών προϊόντων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Α.Ν. 435/68 «για 
καθορισμό ελάχιστων ορίων μισθών και λοιπών όρων εργασίας μισθω¬ 
τών». 

2. Το γεγονός ότι, επειδή δεν υπάρχει αντίστοιχη εργοδοτική οργά¬ 
νωση, που να μπορεί να εκπροσωπήσει και να δεσμεύσει τους αναδόχους 
Αμερικανικής Επιχειρήσεως που εκτελούν τις εργασίες συντηρήσεως 
των Αμερικανικών Βάσεων στην Ελλάδα, με ημεδαπό προσωπικό και 
κατά συνέπεια να είναι αδύνατη η σύναψη συλλογικής συμβάσεώς εργα¬ 
σίας, που να ρυθμίσει τους όρους αμοιβής του προσωπικού που αφορά η 
απόφαση αυτή και το οποίο, επίσης, δεν γίνεται να καλυφθεί κατά τα 
3/5 αυτού με την κήρυξη υποχρεωτικής άλλης όμοιας εκτάσεως Συλ¬ 
λογικής Συμβάσεώς Εργασίας λόγω του ιδιόμορφου και ιδιάζοντος 
επαγγελματικού χαρακτήρα του. 

3. Τις σχετικές αιτήσεις των συλλόγων: α) «Σύλλογος Εργαζομένων 
δια τας Δυνάμεις Ηνωμένων Πολιτειών Αμερικής» (ΣΕΔΗΠΑ), β) 


«Σωματείο Εργαζομένων Συμμαχικών Βάσεων Κρήτης». 

4. Σχετική γνωμοδότηση Ανωτάτου Συμβουλίου Εργασίας που πάρ- 
θηκε κατά την συνεδρίασή του στις 14.9,ί989, αποφασίζουμε: 

1. Συμπληρώνουμε και τροποποιούμε τις αριθ. .15371/88 (ΦΕΚ 
500/Β/88), 15372/88 (ΦΕΚ 500/Β/88) και 12849/27.3.89 
(ΦΕΚ 2351/Β/89 αποφάσεις) για τον καθορισμό αποδοχών των Αμε¬ 
ρικανών αναδοχών που εκτελούν την συντήρηση των Αμερικάνικων Βά¬ 
σεων στην Ελλάδα και του Ελληνικού προσωπικού της Αμερικάνικης 
Εταιρείας παραγωγής γαλακτοκομικών προϊόντων ως εξής: 

α) Τα ποσά της ΑΤΑ που χορηγήθηκαν μέχρι και 1.1.1985 αναλο¬ 
γούν: 

α) στους ισχύοντες βασικούς μισθούς και ημερομίσθια 

β) στο διορθωτικό ποσό που χορηγήθηκε με την αρ. 14091/82 κοινή 
Υπουργική απόφαση, ενσωματώνονται στους ισχύοντες βασικούς μι¬ 
σθούς και ημερομίσθια που καταβάλλονται στους εργαζόμενους που 
αφορά η παρούσα. 

Τα επιδόματα που προβλέπονται από προηγούμενες ρυθμίσεις και 
την παρούσα θα υπολογίζονται επί των νέων βασικών μισθών και ημε¬ 
ρομισθίων του προηγούμενου εδαφίου και από 1.5.85 θα προσαυξηθούν 
με όλα τα ποσοστά της ΑΤΑ, τα επιδόματα εκείνα τα οποία λαμβάνουν 
ΑΤΑ σύμφωνα με την αριθ. 14091/82 απόφαση. 

2. Κατά τα λοιπά εξακολουθούν να ισχύουν οι μη αντικείμενες προς 
την απόφαση αυτή διατάξεις προγενεστέρων αποφάσεων. 

3. Η ισχύς της απόφασης αυτής, όπου δεν ορίζεται διαφορετικά, αρ¬ 
χίζει από την ημερομηνία δημοσίευσης στην Εφημερίδα της Κυβέρνη¬ 
σης. 

Η απόφαση αυτή να δημοσιευτεί στην Εφημερίδα της Κυβέρνησης 
σύμφωνα με τον Α.Ν. 435/68. 


Αθήνα, 6 Οκτβρίου 1989 

01 ΥΠΟΥΡΓΟΙ " ' 1 ' 

ΕΘΝΙΚΗΣ ΟΙΚΟΝΟΜΙΑΣ’ ΕΡΓΑΣΙΑΣ 

Γ. ΣΟΥΦΛΙΑΣ Θ. ΠΑΠΑΜΑΡΓΑΡΗΣ 

-♦—— . 

Αριθ. 40188 (9) 

Ίδρυση Σχολής Μαθητείας του ΟΑΕΔ με τις ειδικότητες Ξυλουργού - 
Επιπλοποιού & Θερμοϋδραυλικού, στα Γρεβενά. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ¬ 
ΤΩΝ 

Έχοντας υπόψη: 

α) Τις διατάξεις του από 3/6.6.52 Β.Δ/τος «περί εκπαιδεύσεως μα¬ 
θητών τεχνιτών». 

β) Τις διατάξεις του άρθρου 11 του Ν.Δ. 212/69 «περί οργανώσεως 
και διοικήαεως του Οργανισμού Απασχολήσεως Εργατικού Δυναμι¬ 
κού». 


γ) Τις διατάξεις του άρθρου 14 του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και ρύθμιση διαφό¬ 
ρων θεμάτων». 

δ) Τις διατάξεις του άρθρου 9 παρ. 11 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκπαίδευσης και άλ¬ 
λες διατάξεις». 

ε) Τη σχετική γνωμοδότηση του Νομαρχιακού Συμβουλίου Γρεβε- 
νών (έγγραφο Νομαρχίας Γρεβενών αριθ. 2336/28.2.89). 

στ) Την πρόταση του Δ.Σ. του ΟΑΕΔ (απόφαση Δ.Σ. 1546/21/ 
9.5.89, έγγραφο 114174/17.5.89), αποφασίζουμε: 

1. Ιδρύουμε στα Γρεβενά Σχολή Μαθητείας με τις ειδικότητες Ξυ¬ 
λουργού - Επιπλοποιού και Θερμοϋδραυλικού. 

2. Η διάρκεια και το περιεχόμενο του προγράμματος Μαθητείας θα 
καθοριστούν με τη νόμιμη διαδικασία. 

3. Τα προσόντα των υποψηφίων θα είναι εκείνα που ισχύουν για όλες 
τις Σχολές Μαθητείας. 


4. Στους αποφοίτους της Σχολής θα χορηγείται ως τίτλος αποδεικτι¬ 
κού σπουδών πτυχίο ειδικότητας, ο τύπος και το περιεχόμενο του 
οποίου έχουν καθορισθεί με την κοινή απόφασή μας 40046/ 
11.2.1985. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβέρνησε ως. 

Αθήνα, 5 Οκτωβρίου 1989 

οι ΥΠΟΥΡΓΟΙ 

ΕΡΓΑΣΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

θ. ΠΑΠΑΜΑΡΓΑΡΗΣ Β. ΚΟΝΤΟΠΑΝΝΟΠΟΥΛΟΣ 

- ♦- 

ΑριΒ. 40187 (10) 

Διάρκεια εκπαίδευσης και ώρες διδασκαλίας προγράμματος Μαθητείας 

με εναλλασσόμενη εκπαίδευση για ειδικότητες του Μηχανολογικού 

και Ηλεκτρολογικού Κλάδου. 

ΟΙ ΥΠΟΥΡΓΟΙ ΕΡΓΑΣΙΑΣ ΚΑΙ 
ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του από 3/6.6.52 Β. Δ/τος «Περί εκπαιδεύσεως 
μαθητών τεχνιτών». 

β) Τις διατάξεις του άρθρου 11 του Ν.Δ. 212/69 «Περί Οργανώ- 
σεως και Διοικήσεως του Οργανισμού Απασχολήσεως Εργατικού Δυνα¬ 
μικού». 

γ) Τις διατάξεις του άρθρου 14 του Ν. 1346/83 για «τροποποίηση 
και συμπλήρωση διατάξεων της Εργατικής Νομοθεσίας και ρύθμιση 
διαφόρων θεμάτων». 

δ) Την σχετική πρόταση του Δ.Σ. του ΟΑΕΔ (Απόφαση Δ.Σ. 2256/ 
29/27.7.89 έγγραφο 783/122439/ 8.8.89, αποφασίζουμε: 

Καθορίζουμε για το πρόγραμμα Μαθητείας Α' έτους με εναλλασσό¬ 
μενη εκπαίδευση στις ειδικότητες ΜΗΧΑΝΟΤΕΧΝΙΤΗ, ΜΗΧΑΝΟ¬ 
ΤΕΧΝΙΤΗ ΑΥΤΟΚΙΝΗΤΩΝ, ΤΕΧΝΙΤΗ ΣΥΓΚΟΛΛΗΣΕΩΝ ΚΑΙ 
ΜΕΤΑΛΛΙΚΩΝ ΚΑΤΑΣΚΕΥΩΝ, ΤΕΧΝΙΤΗ ΑΜΑΞΩΜΑΤΩΝ, ΤΕ¬ 
ΧΝΙΤΗ ΥΔΡΑΥΛΙΚΟΥ, ΘΕΡΜΟΥΔΡΑΥΛΙΚΟΥ, ΤΕΧΝΙΤΗ ΨΥ¬ 
ΚΤΙΚΟΥ του Μηχανολογικού Κλάδου και ΗΛΕΚΤΡΟΤΕΧΝΙΤΗ, 
ΗΛΕΚΤΡΟΤΕΧΝΙΤΗ ΑΥΤΟΚΙΝΗΤΩΝ του Ηλεκτρολογικού Κλά¬ 
δου: 

1. Τη διάρκεια εκπαίδευσης: σε έξι (6) σχολικά εξάμηνα. 

2. Τις ώρες διδασκαλίας και εργαστηριακών ασκήσεων για κάθε 
εβδομάδα. 

α. Για το Α' και Β' εξάμηνο σε τριάντα πέντε (35) ώρες ανά εβδο¬ 
μάδα, στις οποίες περιλαμβάνονται και δύο ώρες για πολιτιστικές και 
αθλητικές δραστηριότητες. 

β. Για τα Γ' Δ' Ε' και ΣΤ εξάμηνα σε ένδεκα (11) ώρες το καθένα. 

3. Κατά το Α' και Β' εξάμηνο οι μαθητές φοιτούν μόνο στη Σχολή για 
θεωρητική εκπαίδευση και εργαστηριακές ασκήσεις. 

Κατά τα Γ' Δ' Ε' και ΣΤ' εξάμηνα πραγματοποιούν πρακτική άσκηση 
στους τόπους εργασίας τέσσερες (4) ημέρες την εβδομάδα, σύμφωνα με 
το νόμιμο ωράριο εργασίας και φοιτούν στη Σχολή δύο (2) ημέρες την 
εβδομάδα για την συμπλήρωση των ωρών θεωρητικής και εργαστηρια¬ 
κής εκπαίδευσης, που ορίζονται παραπάνω. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

θ. ΠΑΠΑΜΑΡΓΑΡΗΣ Β. ΚΟΙΜΤΟΓΙΑΙΜΙΜΟΠΟΥΛΟΣ 

-φ- 

Αριθ, Α2γ/33512/τρις (11) 

Εξαίρεση από τον Ν. 1735/87 της πλήρωσης μιας (1) θέσης του Κλά¬ 
δου ΓΙΕ Φαρμακοποιών στο Νομαρχ. Γεν. Νοα. Άργους. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΙΜ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87. 

2. Την αριθ. 532/4.10.89 πράξη του Υπουργού Προεδρίαςτης Κυ¬ 
βέρνησης. 

3. Τις Υπηρεσιακές ανάγκες του Νομαρχιακού Γενικού Νοσοκομείου 
Άργους. 

4. Την αριθ. Α3β/2915/8,6.88 Υπουργική απόφαση (Οργανισμός 
του Νοσοκομείου που δημοσιεύθηκε στο ΦΕΚ 401/Β/15.6.88), απο¬ 
φασίζουμε: 


Εξαιρούμε από την εφαρμογή των διατάξεων του Ν. 1735/87 την 
πλήρωση μιας (1) θέσης του Κλάδου ΠΕ Φαρμακοποιού στο Νομαρ¬ 
χιακό Γενικό Νοσ/μείο Άργους, για την οποία δόθηκε η σχετική 
έγκριση του Υπουργού Προεδρίας της Κυβέρνησης με την πράξη του 
αρ. 532/4.10.89 και της οποίας η πλήρωση εμπίπτει στις διαδικασίες 
του Νόμου αυτού προκειμένου να αντιμετωπιαθούν λειτουργικά προ¬ 
βλήματα του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνήσειυς. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝ. ΑΣΦΑΛΙΣΕΩΝ 

Αθ. ΚΑΝΕΑΛΟΠΟΥΛΟΣ ΜΙΛΤ. ΕΒΕΡΤ 


♦ 


Αριθ. 67 (12) 

Αντικατάσταση του άρθ. 9 του Κανονισμού Οργανώσεως των Υπηρε¬ 
σιών και καταστάσεως Προσωπικού της Σ.Τ.Ε. 


Ο ΥΠΟΥΡΓΟΣ ΤΟΥΡΙΣΜΟΥ 


Έχοντας υπόψη: 

Τις διατάξεις: 

α) Του άρθρου 9 του Ν. 4032/1960 «περί τροποποιήσεως του Ν.Δ. 
3594/1956 περί Σχολής Τουριστικών Επαγγελματικών», 

β) Του άρθρου 19 του Ν. 1735/1987 «προσλήψεις στον Δημόσιο 
Τομέα, κοινωνικό έλεγχο κ.λπ.», 

γ) Του άρθρου 2 του Ν. 1835/89 «Σύσταση Υπουργείου Τουρισμού 
και ρύθμιση θεμάτων Δημόσιας Διοίκησης», 

δ) Του τελευταίου εδάφιου του άρθρου 9 της Υπουργικής Απόφασης 
55455/1960 (ΦΕΚ 486/Τ.Β*/ 30.11.1960) «περί έγκρισης Κανονι¬ 
σμού ΣΤΕ» όπως αυτή τροποποιήθηκε με την υπ’ αριθ. 137/1968 
Υπουργική Απόφαση (ΦΕΚ 33/Τ.Β'/ 18.1.1968). 

ε) Της με αοιθ. 1566/56/1983 Υπουργική Απόφαση (ΦΕΚ 256/ 
Τ.Β'/17.5.83). 

στ) Την ανάγκη τροποποίησης του Εσωτερικού Κανονισμού Οργανώ¬ 
σεως των υπηρεσιών της Σ.Τ.Ε., ώστε η αναπλήρωση του Διευθυντή - 
Προϊστάμενου της Σ.Τ.Ε., να γίνεται δι’ επιλογής ενός από τους ανωτέ- 
ρους υπαλλήλους της Σχολής ή Διευθυντή Εκπαιδευτηρίου της Σχολής, 
που κατέχει τον δεύτερο (2ο) βαθμό. 

ζ) Την Απόφαση του Διοικητικού Συμβουλίου με αριθ. 15/5.9.89, 
αποφασίζουμε: 

Την αντικατάσταση της τελευταίας παραγράφου του άρθρου 9 του 
Κανονισμού Οργανώσεως των Υπηρεσιών και καταστάσεως Προσωπι¬ 
κού της Σ.Τ.Ε. ως ακολούθως: 

«Τον Διευθυντή - Προϊστάμενο ελλείποντα, απουσιάζοντα, ή κωλυό¬ 
μενο αναπληρώνει στα καθήκοντά του ένας από τους ανωτέρους υπαλ¬ 
λήλους της Σχολής ή Διευθυντής Εκπαιδευτηρίου της Σχολής που κατέ¬ 
χει τον δεύτερο (2ο) βαθμό, οριζόμενος από το Δ.Σ.» 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Οκτωβρίου 1989 


Ο ΥΠΟΥΡΓΟΣ 

ΤΖΑΙΜΙΜΗΣ ΤΖΑΙΜΙΜΕΤΑΚΗΣ 


♦ 


Α Ρ ίθ · 68 (13) 

Αντικατάσταση Προέδρου και Αναπληρωτή Προέδρου του Υπηρεσιακού 
και Υπηρεσιακού - Πειθαρχικού Συμβουλίου της Σχολής Τουριστι¬ 
κών Επαγγελμάτων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1232/1982 «Επαναφορά σε ισχύ, τροποποί¬ 
ησή και συμπλήρωση των διατάξεων του Ν.Δ. 4352/1964 και άλλες 
διατάξεις». 

2. Τις διατάξεις του άρθρου 11 παρ. 1 του Ν. 1256/1982 «για την 
πολυθεσία, την πολυαπασχόληση και την καθιέρωση ανωτάτου ορίου 
απολαβών στο Δημόσιο τομέα κ.λπ.». 

3. Την 7840/26.6.1982 Απόφαση του Υπουργού Προεδρίας Κυβ/ 
σης (ΦΕΚ 437/τ.Β./24.6,1982) «συγχώνευση Υπηρεσιακού και 
Τπηρεσιακού - Πειθαρχικού Συμβουλίου της Σχολής Τουριστικών 

Επαγγελμάτων», 

4. Την Δ.Κ. 31191/2.12.1985 κοινή απόφαση των Υφυπουργών 
Προεδρίας της Κυβέρνησης και Εθνικής Οικονομίας «Ανασύσταση υπη¬ 
ρεσιακού και Υπηρεσιακού - Πειθαρχικού Συμβουλίου της Σχολής Του¬ 
ριστικών Επαγγελμάτων». 

5. Το γεγονός ότι ο Πρόεδρος και ο Αναπληρωτής Πρόεδρος του 
Υπηρεσιακού και Υπηρεσιακού - Πειθαρχικού Συμβουλίου της Σ.Τ.Ε. 
Κώστας Κυριαζής και Κώστας Σκούρας υπέβαλαν τις παραιτήσεις τους 
και 

6. Η Γραμματεύς του Συμβουλίου Μαρίνα Νοδαράκη - Σκεύη, 
Τμημ/ρχης Γραμ. - Διοίκησης (3η βαθμίδα) αποχώρησε λόγω συντα- 
ξοδοτήσεως, αποφασίζουμε: ■ 

Διορίζουμε ως Πρόεδρο του Τριμελούς Υπηρεσιακού και Υπηρεσια¬ 
κού - Πειθαρχικού Συμβουλίου της Σχολής Τουριστικών Επαγγελμά¬ 
των τον Πρόεδρο του Δ.Σ. αυτής Μάριο Ραφαήλ με αναπληρωτή του 
τον Κώστα Ηλιόπουλο, αντιπρόεδρο του παραπάνω Δ.Σ.. 

Γραμματέας ορίζεται η Ευαγ. Στούγιου - Παναγούλια, Β. Τμήμα/ 
ρχη Α ΣΤΕ (4η βαθμίδα) με αναπληρώτρια την Ελένη Καββαλιώτη - 
Καραμαλίκη υπάλληλο (5η βαθμίδα) της ΣΤΕ. 

Η θητεία των μελών λήγει στις 31.12.1989. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 5 Οκτωβρτίου 1989 

0 ΥΠΟΥΡΓΟΣ 

ΤΖΑΝΝΗΣ ΤΖΕΝΝΕΤΑΚΗΣ 
- φ - 

Αριθ. 3025/ΤΣΕΠ 32 (14) 

Παροχή συμπληρωματικών πιστωτικών διευκολύνσεων για την επι¬ 
σκευή ή ανακατασκευή παραδοσιακών ή διατηρητέων κτιρίων του 

Ν. Μεσσηνίας που επλήγησαν από τους σεισμούς του Σεπτεμβρίου 

1986. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2 παράγραφος 2 και 3 από 28.7.78 
Πράξεως Νομοθετικού Περιεχομένου (ΦΕΚ Α' 117) «περί αποκατα- 
στάσεως ζημιών εκ των σεισμών Βορείου Ελλάδος» που κυρώθηκε με το 
Ν. 867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ Α' 203) «περί κυρώσεως 
της από 26.3.81 Πράξεως Νομοθετικού Περιεχομένου «περί αποκατα- 
στάσεως ζημιών εκ των σεισμών 1981». 

3. Τις διατάξεις του άρθρου 3 παράγραφος 3 τελευταίο εδάφιο του Ν. 
1266/1982 (ΦΕΚ Α' 81) «περί οργάνων ασκήσεως της νομισματικής, 
πιστωτικής και συναλλαγματικής πολιτικής και άλλες διατάξεις» όπως 
συμπληρώθηκε με το άρθρο 25 παράγραφος 6 του Ν. 1418/84 «περί 
Δημοσίων Έργων και ρυθμίσεις συναφών θεμάτων». 

. 4. Τις με αριθμό 131/1.10.86 (ΦΕΚ 154/Α/6.10.86), 140/ 
19.10.87 (ΦΕΚ 192/Α/2.11.87) και 112/9.11.88 (ΦΕΚ 246/Α/ 

10.11.88) Πράξεις του Υπουργικού Συμβουλίου σχετικά με την απο¬ 
κατάσταση των ζημιών που προκλήθηκαν από τους σεισμούς του 1986 
στο Ν. Μεσσηνίας με τις οποίες καθορίστηκαν οι αρχικές προθεσμίες. 

5. Τις με αριθμό ΕΔ2α/01/130/ΦΝ 315/29.10.86 (ΦΕΚ 734/ 
Β/30.10:86), ΔΑΖ/οικ/3376/30.6.87 (ΦΕΚ 347/Β/3.7.87), 
1355/ΔΠ 37.1-/(26.4.88 (ορθή επανάληψη 2.6.88 (ΦΕΚ 337/Β/ 

6.6.88) , οικ 2923/10.8.88 (ΦΕΚ 613/Β/24.8.88), οικ/3603/ 
ΤΣΠ 37/21.10.88 (ΦΕΚ 773//Β/26.10.88) και οικ/2275/ΤΣΕΠ 
37/8.6.89 (ΦΕΚ 465/Β/13.6.89) Κοινές αποφάσεις των Υπουργών 
Εθν. Οικονομίας, Οικονομικών και Περιβάλλοντος Χωροταξίας και 
Δημ. Έργων για την παροχή πιστωτικών διευκολύνσεων στους σεισμο¬ 
παθείς του Ν. Μεσσηνίας από τους σεισμούς του Σεπτεμβρίου 1986. 

6. Την με αρ. 3007/ΤΣΠ 32/14.9.88 (ορθή επανάληψη 

17.10.88) (ΦΕΚ 772/Β/26.10.88) Απόφαση του Υπουργού ΠΕ.- 
ΧΩ,Δ.Ε. για τη δανειοδότηση διατηρητέων ή παραδοσιακών κτιρίων 
του Ν. Μεσσηνίας βλαβέντων από τους σεισμούς του 1986 με χρήση 
επαγγελματικού χώρου, αποφασίζουμε: 

1. Προσαυξάνουμε τα στεγαστικά δάνεια που προβλέπονται στις ΕΔ- 
2α/01/130/ΦΝ 315/29.10.86, ΔΑΖ/οικ/3376/30.6.87, 

1355/ΔΠ 37.1./26.4.88 (ορθή επανάληψη 2.6.88), οικ./2923/ 
10.8.88, οικ/3603/ΤΣΠ 37/21.10.88, οικ/2275/ΤΣΕΠ 37/ 


8.6.89 Τριμερείς Υπουργικές Αποφάσεις και 3007/ΤΣΠ 32/14.9.88 
(ορθή επανάληψη 17.10.88) Υπουργική Απόφαση για την ανακατα¬ 
σκευή ή επισκευή των σεισμοπλήκτων κτιρίων του Ν. Μεσσηνίας που 
επλήγησαν από τους σεισμούς του 1986 και έχουν χαρακτηρισθεϊ παρα¬ 
δοσιακά ή διατηρητέα ή έργα τέχνης ως εξής: 

α. Για την ανακατασκευή κτιρίων που έχουν χαρακτηρισθεϊ παραδο¬ 
σιακά ή διατηρητέα ή έργα τέχνης από 47.000 δρχ. ανά τ.μ. σε 
70.000 δρχ. ανά τ.μ. (εβδομήντα χιλιάδες δρχ.).. 

β. Για την επισκευή κτιρίων που έχουν χαρακτηρισθεϊ παραδοσιακά ή 
διατηρητέα ή έργα τέχνης από 40.000 δρχ. ανά τ.μ. σε 70.000 δρχ. 
ανά τ.μ. (εβδομήντα χιλιάδες δρχ.). 

2. Η ως άνω προσαύξηση βαρύνεται με επιτόκιο 3,5 εκατοστιαίες 
μονάδες υψηλότερο αυτού που κάθε φορά ισχύει για καταθέσεις απλού 
Ταμιευτηρίου στις Εμπορικές Τράπεζες, χωρίς προσαύξηση για προμή¬ 
θεια, επιδοτούμενο κατά 100% από τον Προϋπολογισμό Δημοσίων 
Επενδύσεων. 

3. Την υπόψη αναπροσαρμογή δικαιούνται όσα κτίρια ευρίσκονται 
στην καθορισμένη με την αριθμό 131/1.10.86 Πράξη Υπουργικού 
Συμβουλίου περιοχή. 

4. Η προαναφερόμενη προσαύξηση θα χορηγείται εν μέρει υπό μορφή 
ατόκου δανείου (ποσοστό 67%) και εν μέρει υπό μορφή δωρεάν κρατι¬ 
κής αρωγής (ποσοστό 33%). 

5. II παραπάνω προσαύξηση δεν θα έχει αναδρομική ισχύ για το 
ποσό του δανείου, μέρος ή όλου, που έχει χορηγηθεί μέχρι την ημερομη¬ 
νία έναρξης ισχύος της παρούσας απόφασης. Γ ια το υπολοιπόμενο δε 
ποσό ο υπολογισμός του δανείου θα γίνεται αναλογικά. 

6. Η εξακρίβωση του ύψους της δανειοδότησης, μέχρι την ημερομη¬ 
νία ισχύος της παρούσας, θα γίνεται με βεβαίωση της δανειοδότριας 
Τράπεζας. Οι προαναφερόμενες προσαυξήσεις αφορούν τις νόμιμα δα¬ 
νειοδοτούμενες επιφάνειες με άτοκα για τους ιδιοκτήτες δάνεια, σύμ¬ 
φωνα με τις ισχύουσες Δ/ξεις και λοιπές Αποφάσεις, για την υπόψη σει¬ 
σμόπληκτη περιοχή. 

7. Κατά τα λοιπά ισχύει η ΕΔ2α/01/130/ΦΝ 315/29.10.86 Τρι¬ 
μερής Υπουργική Απόφαση. 

8. Η ισχύς της παρούσας αρχίζει από την ημερομηνία δημοσίευσής 
της στην Εφημερίδα της Κυβερνήσεως. 

9. Η παρούσα να δημοσιευθεΐ στην Εφημερίδα της Κυβερνήσεως 
σύμφωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ Α!\!Τ. ΣΑΜΑΡΑΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
ΣΩΤ. ΚΟΥΒΕΛΑΣ 

- 1 - 

Αριθ. Δ16γ/01/724/Γ (15) 

Τροποποίηση απόφασης συγκρότησης Επιτροπής για την άσκηση των 
αρμοδιοτήτων της Γενικής Συνέλευσης της ΕΚΕΤΕ. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 8 του Ν. 1332/83 «Ελληνική Κρατική 
Εταιρεία Τεχνικών Έργων (ΕΚΕΤΕ) και άλλες διατάξεις». 

2. Την αριθ. ΕΔ2α/02/136/Φ. Ν287/3.12.84 απόφασή μας συ¬ 
γκρότησης επιτροπής για την άσκηση των αρμοδιοτήτων της Γ ενικής 
Συνέλευσης της ΕΚΕΤΕ, αποφασίζουμε: 

Τροποποιώντας την αριθ. ΕΔ2α/02/136/Φ. Ν287/3.1.84 από¬ 
φασή μας συγκρότησης Επιτροπής για την άσκηση των αρμοδιοτήτων 
της Γενικής Συνέλευσης της Ελληνικής Κρατικής Εταιρείας Τεχνικών 
Έργων (ΕΚΕΤΕ), ορίζουμε να μετέχουν στην Επιτροπή για την άσκηση 
των αρμοδιοτήτων της Γενικής Συνέλευσης της ΕΚΕΤΕ οι παρακάτω: 
Α. Οι υπάλληλοι του Υπουργείου Εθνικής Οικονομίας 
αα) Τζαβάρας Θεόδωρος ΠΕ Οικονομικού με Α' βαθμό 
αβ) Μπακανάκης Χρήστος ΠΕ Τεχνικού με Α' βαθμό 
αγ) Γερωνεμάκης Ιωάννης ΠΕ Οικονομικού με Α' βαθμό 
Β. Οι υπάλληλοι της Γ.Γ.Δ.Ε. 

βα) Ιωάννης Παπαναστασίου ΠΕ 1 με Α’β. 

ββ) Παναγιώτης Κοκκινάκης ΠΕ 4 με Α'β. 
βγ) Νικόλαος Μίχας ΠΕ 5 με Α’β. 

Γ. Ο Γεώργιος Κααιμάτης Πρόεδρος ΟΠΕ Εκπρόσωπος του Οργανι¬ 
σμού ΠροωΟήσεως Εξαγωγών. 

Δ. Ο Νικόλαος Κοιλάκος ως εκπρόσωπος του Ελληνικού Οργανισμού 
Μικρομεσαΐων Μεταποιητικών Επιχειρήσεων και Χειροτεχνίας. 

Ε. Ο Δημήτριος Κρητικός ως εκπρόσωπος του Εμπορικού και Βιομη¬ 
χανικού Επιμελητηρίου (ΕΒΕΑ) σε αντικατάσταση του Χρ. Παπαγεωρ- 
γόπουλου που παραιτήθηκε. 

Ορίζουμε Πρόεδρο της Επιτροπής του Ιωάννη Παπαναστασίου και 
Αντιπρόεδρο τον Τζαβάρα θ. κατά τα λοιπά ισχύει η τροποποιούμενη 
απόφαση. 

Η απόφαση αυτή να δτ|μοσιευθεΐ στην Εφημερίδα της Κυβερνήσεως. 
Αθήνα, 17 Αυγούστου 1989 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΟΝ ΕΡΓΩΝ 

Γ. ΣΟΥΦΛΙΑΣ ΣΩΤ. ΚΟΥΒΕΛΑΣ 

-♦- 

Αριθ. 4128/26/89 (16) 

Ίδρυση Λιμενικού Σταθμού στο λιμάνι Καρδάμαινας της νήσου ΚΩ, 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 13 παρ. 2 του ν. 672/1977 «περί τροπο- 
ποιήσεως και συμπληρώσεως του ΝΔ 530/1970 «περί Λιμενοφυλάκων 
και ετέρων τινών διατάξεων» (ΦΕΚ 235 Α'). 

2. Την αριθμ. 4128/25/89/4.10.89 πρόταση του Αρχηγού του 
Λιμενικού Σώματος «Ίδρυση Λιμενικού Σταθμού στο λιμάνι Καρδάμαι- 
νας 'της νήσου ΚΩ», αποφασίζουμε: 

1. Ιδρύουμε Λιμενικό Σταθμό στο λιμάνι Καρδάμαινας της νήσου 
ΚΩ, του οπαίου η δικαιοδοσία και οι αρμοδιότητες καθορίζονται με τις 

αριθ. 9333/489/8.4.46 (ΦΕΚ 66 τ.Β') και 46418/5336/ 
24.7.1950 (ΦΕΚ 128 τ.Β’) αποφάσεις Υπουργού Εμπορικής Ναυτι¬ 
λίας και από τον Κανονισμό που εγκρίθηκε με το 260/18.3.70 Β.Δ. 
(ΦΕΚ 78 τ.Α') «περί αρμοδίων Αρχών δι’ έκδοσιν, εξόφλησιν και αντι- 
κατάστασιν ναυτολογίων κ.λπ.». 


2. Από την έναρξη λειτουργίας του παραπάνω Λιμενικού Σταθμού 
παύει η λειτουργία του ομώνυμου Υπάλληλου Λιμένα και καταργείται η 
αριθμ. 36877/5160/23.5.1961 απόφαση (ΦΕΚ 179 Β') ως προς το 
μέρος που αφορά τον Υπάλληλο Λιμένα Καρδάμαινας. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 5 Οκτωβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
- ψ - 

Αριθ. 4128/23/89 (17) 

Ίδρυση Λιμενικού Σταθμού στο λιμάνι Διαφανίου Καρπάθου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: „ 

1. Τη διάταξη του άρθρου 13 παρ. 2 του ν. 672/1977 «περί τροπο- 
ποιήσεως και συμπληρώσεως του ΝΔ 530/1970 «περί Λιμενοφυλάκων 
και ετέρων τινών διατάξεων» (ΦΕΚ 235 Α’). 

2. Την αριθμ. 4128/22/89/4.10.89 πρόταση του Αρχηγού του 
Λιμενικού Σώματος «Ίδρυση Λιμενικού Σταθμού στο λιμάνι Διαφανίου 
Καρπάθου», αποφασίζουμε: 

1. Ιδρύουμε Λιμενικό Σταθμό στο λιμάνι Διαφανίου Καρπάθου, του 
οποίου η δικαιοδοσία και οι αρμοδιότητες καθορίζονται με τις αριθ. 
9333/489/8.4.46 (ΦΕΚ 66 τ.Β’) και 46418/5336/24.7.1950 
(ΦΕΚ 128 τ.Β’) αποφάσεις Υπουργού Εμπορικής Ναυτιλίας και από 
τον Κανονισμό που εγκρίθηκε με το 260/18.3.70 Β.Δ. (ΦΕΚ 78 τ.Α') 
«περί αρμοδίων Αρχών δι’ έκδοσιν, εξόφλησιν και αντικατάστασιν ναυ¬ 
τολογίων κ.λπ.». 

2. Από την έναρξη λειτουργίοες του παραπάνω Λιμενικού Σταθμού 
παύει η λειτουργία του ομώνυμου Υπάλληλου Λιμένα και καταργείται η 
αριθμ. 90491/18758/22.11.1966 απόφαση (ΦΕΚ 707 Β'). 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 5 Οκτωβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




